Seto ja võro käsitööliste tootearenduskoolitused
#000001
Ingrit Kala8. aprill 2016Sündmused, Uudised
#000003
Pole saladus, et Seto pitsi päevad on aidanud säilitada esivanemate pitsiheegeldamise traditsioone ja olnud käivitavaks jõuks Setomaal käsitöökultuuri arendamisel. Tänu pitsipäevadele on see eriline seto naiste oskus jõudnud rahva teadvusesse, seto pits on jõudnud ehtima kodusid, erinevaid tarbetekstiile ja peokleite. 5.-26.mai 2016 toimuvad 23.Seto Pitsi päevad rahvale harjumuspäraseks saanud kohas, Värskas Seto Talumuuseumis.
#000004
Seto Käsitüü Kogo ja Seto Talumuuseumi koostöös toimub pitsipäevade ajal rida erinevaid tegevusi: seatakse ülesse konkursitööde näitus ja rida teisi erinevaid näitusi, toimuvad avalikud pitsipäevade avamise ja lõpetamise üritused ja 14.mail toimub Suur Pitsipäev, kus kõik huvilised saavad pitsi kujundada savisse, puitu, metalli, toitu ja muidugi tekstiilile.
#000005
Tänavuse aasta konkursi teemaks on Midagi endale / Midägi hinele.Konkursil on alati osalenud oma töödega ka noored ja just neile mõeldes on selle ürituse jätkamine oluline. Pitsipäevad on kaasa aidanud käsitöömeistrite leidmisele ja nende oskuste järjepidevale ülekandmisele noorematele käsitööhuvilistele. Seto pitsi valmistamine on ajamahukas ettevõtmine. Konkursil on tähtis, et töö oleks teostatud korrektselt, õigete värvidega ja lõpptulemus, mida hindab žürii, oleks kaunis ning seto traditsioone järgiv. Loodame sel aastal arvukat tööde hulka, sest teema on haarav, eks igaüks tahab endale uut pitsiga kaunistatud eset valmistada. Konkursi tööd, mis on varustatud pealkirjaga esitada kas Seto Talumuuseumi või Värskasse Seto Käsitüü Kogo kontorisse hiljemalt 2.mai 2016 kell 16.00.
#000006
Pitsipäevade avamisüritusele ootame kõiki huvilisi Seto Talumuuseumi õuele 5.mail kell 15.00. Näitused jäävad muuseumis avatuks 26.maini T –L kell 10 – 16.00. Konkursil selgitatakse ka publiku lemmikud. Tule ja anna toetus oma soosikule! Parimad 2016 aasta pitsiheegeldajad kuulutatakse välja 26.mail kell 15.00
#000007
Avatud käsitöötalude päevad Setomaal 10.-11.07.2021
#000008
Eesti Rahvakunsti ja Käsitöö Liit
#000010